66-ročný pacient hľadá radu ohľadom užívania Milgamy N po operácii chrbtice
Zdravím vás,mám 66r.,užívam betahistin,citalec,xanirvu,detralex,controloc,bisomerc,furon,lipertance,kaldyum a podľa potreby dithiaden.Uzasne má bolí chrbtica od operovanej krčnej chrbtice až po krížovú kosť.Mozem si kúpiť milgamu n a začať ju užívať?Veľmi pekne vám ďakujem za odpoveď.
Dobrý deň,
ďakujeme za Vašu otázku.
Medzi liekmi Furon a Milgamma N bola pozovaná interakcia, v dôsledku ktorej sa môže urýchliť eliminácia, a tým znížiť sérové hladiny vitamínu B6 (pyridoxínu).
Taktiež liek Controloc môže zhoršiť absorpciu vitamínu B12, ktorý je prítomný v lieku Milgamma N.
Nejedná sa o klinicky závažné  interakcie, preto je užívanie Milgammy N možné. Pri nedostatočnom účinku je však vhodné prehodnotiť jej dávkovanie. V takom prípade Vám však odporúčam  konzultáciu s Vaším lekárom.
Prajem pekný zvyšok dňa.
S pozdravom
PharmDr. Veronika Kiabová